Blu-ray lejátszó 200 dollár alatt - iPon - hardver és szoftver hírek, tesztek, webshop, fórum
Blu-ray lejátszó 200 dollár alatt
A karácsonyi szezonban már volt egy pár olyan Blu-ray lejátszó ami elérte a 200 dolláros határt a különböző akcióknak köszönhetően, azonban a legtöbbjük ára rögtön fel is ugrott az új évben. Emiatt ezek nem tekinthetők igazi mérföldkőnek.
{{ "2009-01-10T21:01:00+01:00" | humanReadableDate(true) }}
A magyar piacon eddig ismeretlen Vizio külföldön leginkább az olcsó HDTV-ivel vált ismertté. Legújabb terméke, a VBR100 asztali Blu-ray lejátszó áttörni készül a 200 dolláros álomhatárt ebben szegmensben a maga 199 dolláros ajánlott végfelhasználói árával.
&#160;Ezért az összegért persze nem várhatunk egy csúcskategóriás olvasót ami támogatja a BD-Live 2.0-át, de azért nem kell szégyenkeznie a VBR100-nak: Blu-ray Profile 2.0-kompatibilis, nyolc-csatornás (7.1) analóg valamint digitális optikai és koaxiális audió-kimenetekkel rendelkezik, valamint támogatja a Dolby TrueHD és a DTS-Master Audio technológiákat.
A Vizio VBR100 áprilisban fog piacra kerülni a mérföldkőnek tekinthető árával. Reméljük az olcsó asztali Blu-ray lejátszók hamarosan hozzánk is be fognak gyűrűzni. Jelenleg a legolcsóbb Blu-ray lejátszó itthon a Sony BDP-S300 és a Samsung BD-P1000, amik 50 000 forint környékén kaphatók (amik bár $200 körüliek, még az 1.0-s szabványt ismerik csak).